Obec Dobrá Voda  –  obecné zastupiteľstvo,   919 54   Dobrá Voda 121

Z Á P I S N I C A

z riadneho zasadnutia Obecného zastupiteľstva v Dobrej Vode,

ktoré sa konalo dňa 21. 01. 2011

Počet poslancov obecného zastupiteľstva: 7

Prítomní:  Mgr. Marek Drobný – starosta obce

                   René Blanárik, Mgr. Jaromír Danko, Vladimír Krížik, Mária Lukačovičová, 

                   Mgr. Lívia Michaličková, Veronika Vašková. 

                   Jana Danková  – samostatný odborný referent,  
                   Ing. Peter Klčo – náhradník  – kandidát za poslanca OZ
Program zasadnutia:

1. Otvorenie 

2. Určenie overovateľov zápisnice a zapisovateľky zápisnice

3. Kontrola plnenia uznesení OZ

4. Sľub nového poslanca  OZ

5. Vyhodnotenie výberového konania na hlavného kontrolóra obce – voľba hlavného kontrolóra
6. Rôzne

7. Návrh na uznesenie a záver.
1.   Otvorenie 

Zasadnutie Obecného zastupiteľstva Dobrá Voda  otvoril a viedol Mgr. Marek Drobný -  starosta obce. Privítal všetkých prítomných a oboznámil ich s programom. K programu nemali poslanci žiadne pripomienky. Starosta obce skonštatoval, že na zasadnutí sú prítomní 6 poslanci a OZ je uznášaniaschopné.

2. Určenie zapisovateľa zápisnice a overovateľov zápisnice, návrhovej komisie, kontrola plnení uznesení z predchádzajúceho zasadnutia

Starosta obce  určil za zapisovateľku zápisnice pani Janu Dankovú a za overovateľov zápisnice Máriu Lukačovičovú a Vladimíra Krížika. 
Predsedom návrhovej komisie je Mgr. Jaromír Danko. Členmi návrhovej komisie sú  Mgr. Lívia Michaličková a Veronika Vašková. 

3. Kontrola plnenia uznesení OZ

Kontrolu uznesení z predchádzajúceho zasadnutia urobil Mgr. Jaromír Danko a skonštatoval, že uznesenia č. 17/2011  a 27/2011 neboli splnené, ostatné uznesenia boli splnené.
4. Sľub nového poslanca  OZ
Starosta obce vyzval Ing. Petra Klča na zloženie sľubu poslanca OZ. Ing. Peter Klčo svojim podpisom potvrdil zloženie sľubu poslanca OZ. Sľub poslanca OZ Dobrá Voda Ing. Petra Klča tvorí prílohu tejto zápisnice.
Starosta skonštatoval, že na zasadnutí sú prítomní 7 poslanci OZ Dobrá Voda.
5. Vyhodnotenie výberového konania na hlavného kontrolóra obce – voľba hlavného  kontrolóra
Starosta obce prizval Návrhovú komisiu k otváraniu obálok. Do výberového konania na hlavného kontrolóra obce sa prihlásili:
1. Ing. Mária Danková dňa 05. 01. 2011, podacie číslo 10/2011

2. Mgr. Gabriela Grebečíová dňa 05. 01. 2011, podacie číslo 12/2011.

Po otvorení obálok návrhová komisia skonštatovala, že obidve kandidátky spĺňajú požiadavky a postupujú do výberového konania. 

Mgr. Jaromír Danko vyzval účastníčky výberového konania, aby prezentovali svoju predstavu o práci kontrolóra a znalosť legislatívy samosprávy. 
Prvá vystúpila Ing. Mária Danková, oboznámila poslancov so svojim životopisom a ubezpečila ich o svojej znalosti  príslušnej legislatívy. Potrebné veci je schopná a ochotná osobne naštudovať. 

Ako druhá v poradí sa predstavila Bc. Gabriela Grebečíová, ktorá argumentovala tým, že 20 rokov pracuje na obecnom úrade, pozná problémy. Jej pracovný pomer v Obci Dobrá Voda končí k 31. 01. 2011. Vynasnaží sa pomôcť novej účtovníčke aj obecnému zastupiteľstvu, pretože naďalej zostáva pracovať v tejto oblasti. 

Obidve odpovedali na otázky poslanca René Blanárika, hlavne pani Danková – ohľadom jej terajšej práce a či súvisí s problematikou obce v ekonomickej oblasti. 

Starosta obce Dobrá Voda dal hlasovať o voľbe hlavného kontrolóra obce Dobrá Voda.

Ako o prvej sa hlasovalo o Bc. Gabriele Grebečíovej. Hlasovanie:

Za 6
Proti 1

Zdržal sa 0.

Starosta vyzval poslancov na hlasovanie ku kandidátke Ing. Márie Dankovej. Hlasovanie:
Za 1

Proti 6

Zdržal sa 0.

OZ v Dobrej Vode volí do funkcie hlavného kontrolóra obce Dobrá Voda Bc. Gabrielu Grebečíovú od 1. 2. 2011 počtom hlasov 6. 

6. Rôzne
Zasadnutia OZ sa zúčastnil aj Mgr. Tibor Szládicszek, riaditeľ ZŠ s MŠ Dobrá Voda, ktorý sa chcel novým poslancom predstaviť, vo funkcii je od augusta 2010.  Pán riaditeľ požiadal poslancov o riešenie prenájmu telocvične. 
Pán starosta poveril Komisiu pre školstvo, šport a kultúru riešením tohto problému. Hlasovanie:
Za 7

Proti 0

Zdržal sa 0.

OZ v Dobrej Vode berie na vedomie žiadosť riaditeľa ZŠ s MŠ Dobrá Voda o riešenie prenájmu telocvične a zároveň poveruje komisiu pre školstvo, šport a kultúru zaujatím stanoviska. Uznesenie bolo schválené počtom hlasov 7.

Bc. Gabriela Grebečíová, novozvolená  hlavná kontrolórka obce požiadala poslancov OZ Dobrá Voda o súhlas na výkon činnosti v oblasti preneseného výkonu štátnej správy 

na úseku matrík. Ide o úväzok 0,1 to je 5 hodín týždenne. 
Poslanec René Blanárik sa spýtal, či obec musí mať matrikárku. Obec tento prenesený výkon musí zabezpečiť, nakoľko je tu určený matričný obvod. 

Obec má zástupkyňu matrikárky, ktorou je zamestnankyňa obce pani Jana Danková. Počas neprítomnosti matrikárky, zastupuje pri matričnej udalosti matrikárku zástupkyňa.  
Starosta vyzval poslancov aby hlasovali. Hlasovanie:
Za 7

Proti 0

Zdržal sa 0.

OZ v Dobrej Vode súhlasí, aby hlavná kontrolórka obce Bc. Gabriela Grebečíová vykonávala v obci Dobrá Voda činnosť v oblasti preneseného výkonu štátnej správy na úseku matrík v zmysle § 5 zákona č. 369/1990 Zb. o obecnom zriadení v znení neskorších predpisov. 

7. Návrh na uznesenie a záver.

Návrhová komisia predložila uznesenia Obecného zastupiteľstva Dobrá Voda prijaté na dnešnom zasadnutí OZ, ktoré tvoria prílohu tejto zápisnice. 

Zasadnutie obecného zastupiteľstva ukončil starosta obce Mgr. Marek Drobný, ktorý poďakoval prítomným za účasť. 

Zápisnicu zapísala: Jana Danková

Zapisovateľ zápisnice:
______________________________________

Overovatelia zápisnice:
______________________________________





______________________________________

V Dobrej Vode, 21. januára 2011      
Mgr. Marek Drobný







     starosta obce

